3. ΑΝΑΓΚ. ΝΟΜΟΣ υπ’ αριθ. 528 της 5/10 Μαρτ. 1937 (ΦΕΚ Α΄ 91) Περί ατμοπλοϊκών συγκοινωνιών. Άρθρ.1.-1.Επιτρέπεται εις τον Υφυπουργόν της Εμπορικής Ναυτιλίας κατόπιν αποφάσεως του Υπουργικού Συμβουλίου να συνάπτη συμβάσεις δια την επί αποζημιώσει ανάληψιν ατμοπλοϊκής καθ’ εβδομάδα το πολύ συγκοινωνίας μετά των στερουμένων τοιαύτης λιμένων, εκτελουμένης δι’ ατμοπλοίων επιβατηγών καθαράς χωρητικότητος ουχί ελάσσονος των 100 κόρων. 2.Αι κατά την προηγουμένην παράγραφον συμβάσεις συνάπτονται μετά Ελληνικών Ατμοπλοϊκών Εταιρειών ή πλοιοκτητών Ελλήνων δι’ έν έτος κατόπιν δημοσίου διαγωνισμού προκηρυσσομένου υπό του Υφυπουργού της Εμπορικής Ναυτιλίας και μετά προηγουμένην έγκρισιν χορηγήσεως της απαιτουμένης πιστώσεως υπό του Υπουργού των Οικονομικών. Αι συμβάσεις αύται δύνανται δι’ αποφάσεως του Υφυπουργού της Εμπορικής Ναυτιλίας να παρατείνωνται και πέραν του έτους, άλλ’ επί χρονικόν διάστημα μη δυνάμενον να υπερβή τους τρεις μήνας. 3.Ατμόπλοια καταναλίσκοντα ως καύσιμον ύλην λυγνίτην Ελληνικόν προτιμώνται κατά τας δημοπρασίας, έστω και αν η προσφορά αυτών είναι ανωτέρα των άλλων μέχρι 20%. Εις την συναπτομένην σύμβασιν αναγράφεται το ποσοστόν του καταναλισκομένου λυγνίτου επί τη βάσει της γενομένης προσφοράς. Εις περίπτωσιν τοιαύτης προτιμήσεως και προς εξακρίβωσιν της τηρήσεως της αναληφθείσης υποχρεώσεως δια την κατανάλωσιν του καθορισθέντος ποσοστού λυγνίτου ενεργείται έλεγχος παρά της Λιμενικής Αρχής εκάστου λιμένος αναχωρήσεως. Εν τη διακηρύξει της δημοπρασίας καθορίζονται αι κυρώσεις δια τους τυχόν παραβαίνοντας την υποχρέωσιν ταύτην πλοιοκτήτας. 4.Εις περίπτωσιν παραλείψεως προσεγγίσεως είς τινα των λιμένων αγόνου τινος γραμμής ενεργείται έκπτωσις του μισθώματος επί τη βάσει της τιμής του μιλλίου, της καθοριζομένης εν τη συμβάσει, ως αποστάσεως μη διανυθείσης υπολογιζομένης της μεταξύ του λιμένος εις ον δεν εγένετο η προσέγγισις και του πλησιεστέρου προηγουμένου εις ον εγένετο τοιαύτη. Άρθρ.2.-«1.Παρά τω Υπουργείω Εμπορ. Ναυτιλίας λειτουργεί Συμβούλιον Αγόνων Ατμοπλοϊκών Γραμμών, αποτελούμενον: α)Εκ του παρά τω Υ.Ε.Ν.Δ/ντού της Ναυτιλίας, ως Προέδρου. Σελ. 364 β)Ενός αντιπροσώπου της Γ.Δ.Δ.Λ. του Υπουργείου των Οικονομικών. γ)Του παρά τω Υ.Ε.Ν. Προϊσταμένου του Τμήματος Αγόνων Ατμοπλοϊκών Γραμμών. δ)Ενός αντιπροσώπου του Υπουργείου Τ.Τ.Τ. ε)Ενός Πλοιάρχου του Εμπορ. Ναυτικού. Οι ανωτέρω ως και οι αναπληρωταί αυτών ορίζονται κατά διετίαν υπό των αρμοδίων Υπουργών». 2.Η αμοιβή των μετεχόντων του ανωτέρω Συμβουλίου και των κατά τα άρθρ. 9 και 10 Επιτροπών καθορίζεται εκάστοτε δια κοινής αποφάσεως των Υπουργ. Οικονομικών και Εμπορικής Ναυτιλίας. Η παρ. 1 αντικατεστάθη δια των ανωτέρω παρ. 1-2 δια του αρθρ. 8 Νόμ. 756/ 1948. 2.Καθήκοντα γραμματέως παρά τω Συμβουλίω τούτω εκτελεί κατώτερος Λιμενικός αξιωματικός οριζόμενος κατ’ έτος υπό του Υφυπουργού της Εμπορικής Ναυτιλίας. 3.Το κατά τ’ ανωτέρω Συμβούλιον τούτο συγκαλείται υπό του Προέδρου αυτού τακτικώς μεν εντός του μηνός Οκτωβρίου εκάστου έτους, εκτάκτως δε οσάκις ήθελε κριθή αναγκαίον και γνωμοδοτεί α)περί των αγόνων ατμοπλοϊκών γραμμών, αίτινες δέον να εξυπηρετηθώσιν κατά το επόμενον οικονομικόν έτος, β)περί των λιμένων, οίτινες δέον να περιληφθώσιν εις εκάστην άγονον γραμμήν, γ)περί της χωρητικότητας ην κατά κατώτατον όριον δέον να έχωσι τα εξυπηρετήσαντα εκάστην άγονον γραμμήν ατμόπλοια αναλόγως ιδία της εκτάσεως αυτής, της γεωγραφικής της θέσεως, των ειδικών υδρογραφικών συνθηκών και των συνήθων μεταφορικών αναγκών και δ)περί παντός αλλου ζητήματος αφορώντας την εξυπηρέτησιν των αγόνων γραμμών του Κράτους,  4.Τό αυτό Συμβούλιον συνερχόμενον μετά την δημοπρασίαν και λάμβανον υπ’ όψιν τα υπό των μειοδοτών προσενεχθέντα δια την εξυπηρέτησιν εκάστης αγόνου γραμμής ατμόπλοια κρίνει περί της καταλληλότητος ή μη τούτων και γνωμοδοτεί υπέρ της εγκρίσεως ή μη της μισθώσεως των αγόνων γραμμών. 19.Δ.δ.3 Άγονες Γραμμές Άρθρ.3.-Επιτρέπεται εις τον Υφυπουργόν Εμπορικής Ναυτιλίας κατόπιν αποφάσεως του Υπουργικού Συμβουλίου να συνάπτη συμβάσεις μετά Ελληνικών Ατμοπλοϊκών Εταιρειών δια την επί αποζημιώσει ανάληψιν υπ’ αυτών της εξυπηρετήσεως θαλασσίων γραμμών δι’ ωρισμένων τακτικών δρομολογίων μεταξύ Ελληνικών λιμένων και λιμένων της αλλοδαπής μετά γνωμοδότησιν του κατά το προηγούμενον άρθρον Συμβουλίου περί της ωφελιμότητος ή της ανάγκης της εξυπηρετήσεως των εν λόγω γραμμών, της πυκνότητος των δρομολογίων, της διαρκείας εξυπηρετήσεως εκάστης γραμμής της χωρητικότητος και καταλληλότητος εν γένει των ατμοπλοίων δι’ ων δέον να εξυπηρετείται αύτη ως και του ποσού της χορηγητέας αποζημιώσεως. Άρθρ.4.-1.Η κατά τας κειμένας διατάξεις υπέρ του Μετοχικού Ταμείου των Πολιτικών Υπαλλήλων ενεργουμένη κράτησις 2% επί των καταβαλλομένων υπό του Δημοσίου κατ’ εφαρμογήν του παρόντος Νόμου μισθωμάτων ή αποζημιώσεων ενεργείται από της ισχύος αυτού υπέρ του Ναυτικού Απομαχικού Ταμείου (ΝΑΤ). Το αναλογούν εκάστοτε εις την ως άνω κράτησιν χρηματικόν ποσόν καταβάλλεται εις το Ν.Α.Τ. προ της εκδόσεως των προς πληρωμήν των μισθωμάτων ή αποζημιώσεων οικείων χρηματικών ενταλμάτων. 2.Εις το αυτό Ναυτικόν Απομαχικόν Ταμείον περιέρχονται από της ισχύος του παρόντος Νόμου και τα εις τας ατμοπλοϊκάς επιχειρήσεις επιβαλλόμενα πρόστιμα δια παραβάσεις όρων ή διατάξεων των μετά του Δημοσίου συνομολογουμένων κατ’ εφαρμογήν του παρόντος Νόμου συμβάσεων. Τα πρόστιμα της άνω παρ. 2 εισάγονται στο Κρατικό Προϋπολογισμό σύμφωνα με το εδαφ. β της παρ. 1 αρθρ. 30 Νόμ. 1473/1984, ΦΕΚ Α΄ 127 (τομ. 27, σελ. 196,361). Άρθρ.5.-(Μεταβατική διάταξις). Πάσα διάταξις αντικειμένη εις τον παρόντα Νόμον καταργείται. Δια Δ/τος καθορισθήσεται πάσα αναγκαία λεπτομέρεια δια την εφαρμογήν του παρόντος Νόμου, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως.